
Portffolio Arbrofol

Cyflwyniad:
Mae profion ffisiolegol yn chwarae rhan sylfaenol mewn sawl ffactor o fewn chwaraeon, gan ganiatáu i ymarferwyr datblygu gwerthoedd normadol a chydnabod gwendidau mewn perfformiad athletwyr (Söderström et al, 2024). Mae’r dulliau yn hanfodol ar gyfer neilltuo rhaglenni ymarfer corff fwyaf effeithiol i athletwr yn seiliedig a'u cryfderau a gwendidau. Yn ogystal, mae’r profion wedi’i defnyddio ar gyfer diagnosteg ar gyfer iechyd unigolion ac i strwythuro rhaglen adsefydlu ar ôl anaf (Nikolaidis, 2023). Mae canlyniadau'r profion ffisiolegol yn cael eu defnyddio i nodi unrhyw berthynas a thueddiadau ymhlith y cydrannau iechyd a ffitrwydd.
Pwrpas y portffolio hwn yw archwilio ystod o ddulliau profi ffisiolegol. Mae'r portffolio yn canolbwyntio ar ddehongli canlyniadau mewn perthynas ag egwyddorion ffisiolegol a myfyrio ar ddibynadwyedd y dulliau defnyddiwyd. Er mwyn cyflawni hyn, cwblhawyd tri arbrawf bach. I asesu cyflymder a phŵer, defnyddiwyd arbrawf counter movement jump (CMJ) i ateb y cwestiwn: ‘A yw counter movement jump peak power output (CMJPPO) yn rhagweld cyflymder sbrint 10m?’. Cwblhawyd prawf V02 max, sy’n cael eu hystyried fel y safon aur ar gyfer asesu gallu aerobig (Hebisz et al, 2021), er mwyn gwerthuso: ‘A oes perthynas rhwng sgôr V02 max a phŵer Keiser?’.Yn olaf, aseswyd pŵer anerobig trwy brawf Wingate 30s er mwyn penderfynu ‘A oes gwahaniaeth sylweddol yn ostyngiad pŵer rhwng cyfranogwyr gwrywaidd a benywaidd?’.

Arbrawf 1: Perthynas CMJPPO a Sbrint 10m 
Dull: 
Defnyddiwyd dyluniad astudiaeth ‘cross-sectional correlational’ i ymchwilio a yw CMJPPO yn rhagfynegi cyflymder sbrint 10m. Roedd 15 myfyriwr prifysgol (8 benywaidd; oed 21.3 ± 1.8 blwyddyn; mas y corff 71.4 ± 12.4kg) gyda chaniatâd gwybodus. Mesurwyd mas corff trwy ddefnyddio ‘Seca weighing scales’ (Seca 875) (Seca GmbH & Co. KG, Hamburg, Germany). Awdur yn gyfranogwr yn ystod yr arbrawf.
Cyflawnodd cyfranogwyr cynhesid safonol. Perfformiodd cyfranogwyr CMJ gyda dwylo ar eu cluniau ar ‘calibrated force platform’ (FP8 2003) (HUR Oy, Kokkola, Finland) i gasglu allbwn pŵer brig (PPO). Ar ôl orffwys, cwblhaodd y cyfranogwyr 10m sbrint o gychwyn cyson, amserwyd gyda ‘Brower timing system’ (Brower Timing Systems, Draper, UT, USA). 
Dadansoddwyd y data trwy ddefnyddio SPSS (IBM, Version 31). Adroddwyd canlyniadau trwy gymedr a gwyriad safonol (SD). Defnyddiwyd prawf cydberthynas Pearsons i bennu cryfder y cysylltiad, gydag arwyddocâd ystadegol o p > 0.05. Hefyd, rhedwyd prawf ‘linear regression’ gyda CMJPPO fel newidyn annibynnol, ac amser sbrint10m yn newidyn dibynnol.

Canlyniadau:
Dangosir y canlyniadau fod cyfranogwyr gyda PPO uchel yn dueddol o sbrintio’n gyflymach. Gwelwn o’r cydberthynas Pearsons cryf (R= 0.791). Mae’r ddau newidyn yn ddibynnol ar gynhyrchiad cyflym o bŵer.
Tabl 1: Ystadegau disgrifiadol ar gyfer CMJPPO a pherfformiad sbrint 10m.

Crynhoir tabl 1 ystadegau disgrifiadol ar gyfer canlyniadau'r 15 cyfranogwr (8 benywaidd). Roedd y cymedr ar gyfer CMJPPO yn 3299.2 ± 1112.7W tra bod yr amser sbrint 10m yn 2.0 ± 0.2s.
Tabl 2: Dadansoddiad ‘linear regression’ a Pearsons ar gyfer CMJPPO fel rhagfynegydd o amser sbrint 10m. 

Ffigur 1: Graff ‘Scatter plot’ CMJPPO i amser Sbrint 10m gyda llinell fit gorau.  
Cynhaliwyd prawf cydberthynas Pearsons i asesu cysylltiad. Dangosir tabl 2 cydberthynas Pearson o R= 0.791 gryf rhwng CMJPPO ac amser sbrint 10m. Yn ogystal, roedd allbwn berthynas arwyddocaol (P<0.001). Nodir hyn fod unigolion a PPO uwch yn debygol o fod yn gyflymach yn sbrintio dros 10m. Gwelir o’r prawf ‘linear regression’ bod CMJPPO yn esbonio am 62.6% o amrywiaeth yn amser sbrint 10m (R2 = 0.626). Mae ffigur 1 yn dangos hyn gyda llinell fit orau negyddol, wrth i PPO cynyddu mae’r amseroedd sbrint yn lleihau.

Dehongliad:
Mae’r arbrawf gyntaf gyda chydberthynas negyddol yn dangos cysylltiad cryf rhwng pŵer fertigol (CMJPPO) a phŵer llorweddol (sbrint 10m). Nodir fod cyfranogwyr ag PPO uwch yn sbrintio’n gyflymach, gall hyn fod oherwydd eu bod yn defnyddio’r ‘stretch shortening cycle’ (SSC) yn effeithiol (Oleksy et al, 2024). Hefyd, mae’r recriwtio o ffibrau cyhyrol tebyg (math 2) yn gyfrif am berthynas, gan fod y ddau symudiad yn bwerus a gyflym.
Dangosodd Riemann et al (2024) fod symudiad codi pwysau ffrwydrol yn debyg i'r CMJ a bod angen ffibrau cyhyrol math 2 er mwyn gweithredu’n effeithiol. Yn ogystal, nododd Plotkin et al (2021) fod sbrintio a phŵer yn gysylltiedig â ffibrau cyhyrol math 2a. Cysylltir hyn gyda’r dechneg ‘triple extension’ ble mae cyfraniad tebyg o’r ffêr, clun a phen-glin yn rhoi canlyniad mewn symudiad fertigol a lorweddol gyflym (Bartosz et al, 2024).

Adlewyrchiad:
Wrth adlewyrchu ar yr arbrawf mae’n glir fod y ddau brawf yn mesur pŵer anaerobig ffrwydrol ond yn dibynnu ar allbwn technolegol gwahanol. Un her dibynadwyedd y data yw bod gan bob cyfranogwr techneg wahanol yn CMJ. Er enghraifft, roedd dyfnder y sgwat cyn neidio yn wahanol sy’n effeithio ar PPO oherwydd mae’r symudiad ecsentrig yn arwain at fwy o ddefnydd ‘slack’ cyhyrau sy’n cynyddu egni elastig (Van Hooren a Zolotarjova, 2017). Wrth ddadansoddi’r data mae’n bwysig i ystyried pŵer ‘perthnasol’ (W/kg). Mae hyn yn seilio PPO unigolyn mewn perthynas â’i mas corff, sy’n aml yn rhagfynegydd gwell o gyflymder sbrintio.
O safbwynt hyfforddwr, mae’r canlyniadau yn dangos fod ymarferion chryfder a phŵer yn helpu gyda chyflymder sbrint unigolyn. O safbwynt iechyd mae’r profion yn gallu cael eu defnyddio i nodi dirywiad henoed mewn pŵer, er mwyn rhagnodi hyfforddiant ‘resistance’ i gynnal symudedd swyddogaethol. 

Arbrawf 2: Perthynas VO2 max a Keiser PPO 
Dull:
Mabwysiadwyd dyluniad ‘cross-sectional correlational’ i ymchwilio’r berthynas rhwng canlyniadau prawf VO2 max a phŵer Keiser ymhlith 11 cyfranogwr (4 benywaidd; oed 21 ± 2.4 blwyddyn; mas corff 80 ± 16.4kg) gyda chaniatâd gwybodus. Casglwyd data mas corff gyda ‘Seca weighing scales’ (Seca 875) (Seca GmbH & Co. KG, Hamburg, Germany) Awdur wedi cyfranogi.
Ar ôl cynhesid safonol, mesurwyd VO2 max trwy brawf graddol (cynnydd o 10W y munud) ar Wattbike AtomX (Wattbike Ltd, Nottingham, UK) a monitor curiad y galon (Polar OH1) (Polar Electro Oy, Kempele, Finland). Casglwyd nwyon yn ystod 60s olaf cyn methiant gan ddefnyddio Douglas Bag (100 L Douglas Bag with 2100 series 3‑way stopcock) (Hans Rudolph Inc., Shawnee, KS, USA) ynghlwm a Hans Rudolph 2700 series large 2‑way non‑return valve (Hans Rudolph Inc., Shawnee, KS, USA) a chlip trwyn. Dadansoddwyd crynodiad a chyfaint nwy'r aer trwy ddadansoddwr Servomex miniHF 5200 (Servomex Group Ltd, Crowborough, East Sussex, UK) a mesurydd nwy sych (Harvard DGM1) (Harvard Apparatus, Holliston, MA, USA).
Ar ôl orffwys, cwblhawyd prawf Keiser A300 Leg Press (Keiser Corporation, Fresno, CA, USA) ar osodiad mewnol ‘10r’, ystwythid 90° o’r pen-glin. Perfformiodd cyfranogwyr ‘repititions’ nes methiant.  
Dadansoddwyd y data yn SPSS (IBM, Version 31), gan adrodd cymedr ar SD. Defnyddiwyd prawf cydberthynas Pearson ac ‘linear regression’ i bennu cryfder a chyfeiriad y berthynas (p > 0.05). 

Canlyniadau:
Nid yw canlyniadau yn dangos perthynas cryf. Roedd cydberthynas Pearsons gwan (R= 0.236). Awgryma fod mecanweithiau ffisegol sy’n rheoli gallu aerobig a chynhyrchiad pŵer yn annibynnol ar ei gilydd. 

Tabl 3: Ystadegau disgrifiadol ar gyfer Keiser PPO a VO2 max.

Gwelir ystadegau disgrifiadol y 11 cyfranogwr (4 benywaidd) yn dabl 3. Roedd y cymedr ar gyfer Keiser PPO yn 962 ± 338.12W, tra bod VO2 max cymedrig yn 38.1 ± 7 ml/kg/min.  

Tabl 4: Dadansoddiad ‘linear regression’ a Pearsons ar gyfer VO2 max fel rhagfynegydd o Keiser PPO. 
[image: ]

Ffigur 2: Graff ‘Scatter plot’ VO2 max i Keiser PPO gyda llinell fit gorau.
Roedd prawf ‘linear regression’ wedi’i gweld pa ganran (%) o VO2 max sy’n rhagweld PPO Keiser. Dangosir yn dabl 4 nad yw VO2 max yn rhagfynegydd arwyddocaol o bŵer, gan esbonio dim ond 5.6% o’r amrywiant (R2 = 0.056). Nid oedd y prawf cydberthynas Pearsons wedi dangos cydberthynas arwyddocaol (R= 0.236), ac roedd allbwn perthynas P=0.485 sy’n awgrymu fod dim perthynas achos bod y gwerth yn fwy na 0.05.

Dehongliad:
Roedd yr arbrawf dim wedi dangos cysylltiad rhwng cynhwysedd aerobig (VO2 max) a phŵer anaerobig (PPO Keiser) unigolyn. Nodir Snarr et al (2018) bod VO2 max yn dibynnu ar y dwysedd o fitocondria mewn ffibrau cyhyrol math 1, tra bod gweithgareddau pŵer uchel (Keiser) yn gofyn am ffibrau math 2 sy’n arwain at symudiad i egni glycolig. Esbonni'r hyn y diffyg cydberthynas, gan fod y ddau symudiad ar bennau gwrthwynebol y sbectrwm ffisegol. Yn ogystal, dibynnir VO2 max ar ffactorau cardiofasgiwlar, fel allbwn y galon a chyfaint gwaed (Lundby et al, 2016) sy’n hanfodol ar gyfer cludo ocsigen i'r cyhyrau. Ar y llaw arall, mae symudiadau pŵer yn ddibynnol ar y gallu i ysgogi ‘motor units’ a’r cyflymder maent yn gallu anfon signalau i'r cyhyrau (Dideriksen et al, 2020).

Adlewyrchiad:
Dysgais o’r arbrawf fod ffitrwydd cardiofasgiwlar a phŵer niwro-cyhyrol yn gweithredu ar lwybrau ffisegol gwahanol. Roedd hi’n glir ble roedd ardal i wella yn yr arbrawf. Un ardal yw’r diffyg dibynadwyedd gan fod effaith dysgu o ran y peiriant Keiser.. O ganlyniad, mae'n bwysig sicrhau fod pob cyfranogwr yn gyfarwydd gyda’r peiriant ar symudiad. Yn ogystal, gall blinder o’r prawf VO2 max effeithio ar PPO gan fod y cyhyrau wedi cronni asid lactig.
Ni ddylai hyfforddwyr defnyddio’r prawf VO2 max fel unig fesur o ffitrwydd gan fod o’n ffocysu ar ffitrwydd aerobig athletwr ac felly mae angen cynnwys profion pŵer, cryfder ac anaerobig. O ganlyniad, gall hyfforddwr creu rhaglenni i gryfhau’r ddwy system ar wahân. O ran iechyd, mae’r canlyniadau yn dangos fod angen hyfforddiant gwrthiant i dargedu ffibrau cyhyrol math 2, gan nad yw ymarfer aerobig yn ddigon i gynnal pŵer yn y coesau.

Arbrawf 3: Cymhariaeth Gostyngiad Pŵer Wingate a Rhyw 
Dull:
Casglwyd data trwy ddyluniad ‘cross-sectional’ ymhlith 16 cyfranogwr (4 benywaidd; oed 22 ± 5.2 blwyddyn; mas corff 77 ± 11.5 kg) gyda chaniatâd gwybodus. Casglwyd mas corff trwy ‘Seca weighing scales’ (Seca 875) (Seca GmbH & Co. KG, Hamburg, Germany). Gweithredwyd yr awdur fel profwr.
Aseswyd blinder anaerobig trwy brawf Wingate 30-eiliad ar feic Monark Ergomedic 894E (Monark Exercise AB, Vansbro, Sweden) ar ôl cynhesid safonol. Gwnaeth cyfranogwyr feicio’n macsimwm am 30s yn erbyn 7.5% o'u pwysau corff. Cyfrifwyd gostyngiad pŵer (%), gostyngiad pŵer o’r pŵer brig i’r pŵer isaf, gan feddalwedd y Monark.
Defnyddiwyd SPSS (IBM, Version 31) i ddadansoddi’r data. Roedd ‘independent sample T-test' wedi eu cwblhau i gymharu cymedr gostyngiad pŵer (%) rhwng y ddau ryw. Yn ogystal, defnyddiwyd prawf Shapiro-Wilk i gadarnhau normaleiddio’r data. Gosodwyd arwyddocâd ystadegol at p <0.05.

Canlyniadau:
Dangosir canlyniad cyffredinol amrywiad amlwg yn berfformiad Wingate y ddau ryw. Dangosir prawf Shapiro-Wilk ar gyfer y grŵp gwrywaidd (P=0.180) a benywaidd (P= 0.118) bod dim gwyriad arwyddocaol i gymharu â dosbarthiad normal (P=>0.05).
Tabl 5: Ystadegau disgrifiadol ar gyfer gostyngiad pŵer Wingate (%).

Ffigur 3: Graff cymhariaeth gostyngiad pŵer (%) Wingate rhwng rhyw.
Gwelir ystadegau disgrifiadol yn dabl 5 y 16 cyfranogwr. Roedd gan wrywdod ostyngiad pŵer o 61.06 ± 4.83% tra bod fenywod wedi cofnodi gostyngiad o 60.79 ± 7.77%. Yn ffigur 3 gwelwn fod fenywod gydag amrediad rhyngchwartel fwy, sy’n awgrymu % uwch o amrywioldeb yn gallu i berfformio'n anaerobig dros amser i gymharu â’r gwrywod.

Tabl 6: Dadansoddiad prawf ‘Shapiro-Wilk’ a ‘Sample T-Test' ar gyfer gostyngiad pŵer (%) Wingate.

Roedd prawf ‘independant sample t-test' wedi’i chwblhau i gymharu cymedr y gostyngiad pŵer rhwng y ddau ryw. Dangosir yn glir fod dim gwahaniaeth ystadegol arwyddocaol rhwng y rhywiau (t= 0.642) gan fod <1.0% cymhariaeth yn eu cymedr. Mae canlyniad prawf gwerth p (dau ochor) o 0.542 yn awgrymu fod rhyw dim yn cael effaith ar gostyngiad pŵer Wingate.

Dehongliad:
Gwelwn yn glir fod amrywiad yn % o ostyngiad pŵer Wingate y ddau ryw. Gwelwn fod y gwrywod gyda % gostyngiad uwch na’r menywod. Mae gwrywod yn dueddol o gynhyrchu PPO uwch ond yn profi blinder mwy sydyn achos eu mas cyhyrol uwch a fwy o ‘motor units’ tanio’n gyflym (ffibrau math 2) (Hunter, 2014). Ar y llaw arall, mae menywod yn fwy ‘fatigue resistant', gan eu bod yn debygol o gael fwy ffibrau cyhyrol math 1 a metaboledd ocsidol gwell (Hunter, 2014). Galluogi'r hyn i fenywod cynnal pŵer yn fwy effeithlon dros 30s y prawf Wingate. Gwelwn o ymchwil Tortu et al (2024) fod cyfraniad canrannol o’r systemau egni yn debyg rhwng y rhywiau, sy’n awgrymu fod y gostyngiad pŵer yn allbwn mecanyddol yn hytrach na gwahaniaethu yn y llwybrau metabolaidd.

Adlewyrchiad:
Wrth adlewyrchu mae’n glir un cyfyngiad oedd yr anghydbwysedd yn y sampl, 12 gwryw a 4 fenywod. Mae'r sampl fach o fenywod yn lleihau’r grym ystadegol ac yn gwneud hi’n anodd cyffredinolir canlyniadau. Pe bawn i yn ail wneud yr arbrawf byddaf yn sicrhau niferoedd cyfartal yn y ddau ryw i sicrhau cymhariaeth gadarn. Ffactor arall yw cymhelliant, gan fod y prawf Wingate yn heriol yn seicolegol a ffisegol. Roedd hi’n amlwg fod rhai unigolion yn ‘pacing’ o’r dechrau i oroesi’r 30s ac felly mae’n bwysig anogi’n lleisiol i sicrhau 100% o’r eiliad gyntaf.
I wrywod mae’n glir fod angen canolbwyntio ar wella eu gallu i gluro metabolion fel asid lactig. I fenywod mae angen targedu eu pŵer ffrwydrol drwy hyfforddiant cryfder a phŵer i fanteisio ar eu gallu naturiol o wrthsefyll blinder. Mewn lleoliad iechyd, wrth ddeall fod y system lycolig yn cyfrannu bron 50% o’r egni (Tortu et al, 2024), mae’n dangos pa mor effeithiol gall ymarfer macsimwm fod ar reoli iechyd metabolig.

Casgliad:
Mae canlyniadau’r tri arbrawf yn tynnu sylw at gymhlethdod ffisegol perfformiad dynol. Yn gyntaf, cadarnhaodd arbrawf 1 bwysigrwydd gallu ffrwydrol a recriwtio ffibrau cyhyrol math 2 ar gyfer perfformiad anaerobig byr. Yn ogystal, dangosodd y diffyg cydberthynas arwyddocaol rhwng VO2 max a phŵer Keiser pwysigrwydd penodoldeb; nid yw cynhwysed uchel aerobig yn trosglwyddo i bŵer ffrwydrol y coesau gan fod ffibrau cyhyrol gwanhaol yn cael eu defnyddio.
Yn ail, datgelodd y prawf Wingate gwahaniaethau rhyw. Er bod gwrywod wedi cyrraedd pŵer absoliwt uwch, roedd eu gostyngiad pŵer yn fwy. Roedd hyn yn cyd-fynd ag ymchwil Hunter (2014) a Tortu et al (2024), sy'n awgrymu fod gan fenywod dygnwch metabolig uwch a gallu gwell i gynnal perfformiad.
Yn olaf, rhaid cydnabod cyfyngiadau sampl anghytbwys o fewn y trydydd arbrawf ar amrywiaeth mewn techneg dros y tri arbrawf. Yn y dyfodol, mae’n bwysig i gael data mwy cadarn, dylid normaleiddio pŵer yn erbyn mas corff. Yn gyffredinol, mae’n bwysig ystyried profion ffitrwydd a’i chysylltiadau er mwyn dylunio rhaglenni hyfforddi manwl sy’n targedu anghenion ffisegol unigolyn.

